เงินบาทปิดตลาด 32.16/18
ธนาคารกรุงศรีอยุธยา รายงาน เงินบาทปิดตลาด 32.16/18 แนวโน้มปรับตัวแข็งค่าได้อีก
3 ส.ค. 2553

ธนาคารกรุงศรีอยุธยา รายงาน เงินบาทปิดตลาด 32.16/18 แนวโน้มปรับตัวแข็งค่าได้อีก
นักบริหารเงินธนาคารกรุงศรีอยุธยา เปิดเผยว่า เงินบาทปิดตลาดเย็นนี้ที่ระดับ 32.16/18 บาท/ดอลลาร์ ปรับตัวแข็งค่าจากระดับ 32.18/19 บาท/ดอลลาร์ โดยระหว่างวันไปทำโลว์ที่ระดับ 32.165 บาท/ดอลลาร์ และทำไฮที่ระดับ 32.20 บาท/ดอลลาร์ ปรับตัวแข็งค่าตามค่าเงินในภูมิภาคและค่าเงินสกุลหลักต่างประเทศ โดยมีแนวโน้มปรับตัวแข็งค่าได้อีก
"แบงก์ชาติพยายามเข้ามาชะลอแล้ว แต่เข้ามาไม่มาก ทำให้ขยับตามคนอื่นที่ควรจะเป็น คิดว่า trend นี้ยังคง continue ต่อไป ตราบใดที่ดอลลาร์ยังคงอัตราดอกเบี้ยค่อนข้างต่ำ เพราะจะมีการ carry trade โดยใช้ดอลลาร์เป็นสกุล funding"  นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 86.03/04 เยน/ดอลลาร์ ปรับตัวแข็งค่าจากระดับ 86.47/50 เยน/ดอลลาร์ ส่วนเงินยูโรอยู่ที่ระดับ 1.3257/3260 ดอลลาร์/ยูโร ปรับตัวแข็งค่าจากระดับ 1.3170/3173 ดอลลาร์/ยูโร 
นักบริหารเงิน คาดว่า วันพรุ่งนี้เงินบาทน่าจะมีแนวโน้มปรับตัวแข็งค่าต่อเนื่องได้อีก โดยมองกรอบการเคลื่อนไหวไว้ระหว่าง 32.10-32.20 บาท/ดอลลาร์เท่าเดิม